open-index/open-wikipedia-markdown huggingface dataset:
Indio

:*Huwag itong ikalito sa Indones.*

Ang **Indio**, **Indyo** o **Indiyo** ay maaaring tumukoy sa mga sumusunod:

*Indio o Indyo, dating katawagan ng mga Kastila sa mga katutubong naninirahan sa Pilipinas, lalo na sa mga katutubong kolonisado ng kanilang imperyo; karaniwang may halong pag-alipusta.
*Indian o Indiyan, mamamayan ng bansang India.
*Indian o Indiyan, sinumang taong katutubo o likas sa isang pook, katulad ng mga Katutubong Amerikano, ngunit hindi kabilang ang mga liping may puting balat.
**El Indio*, isang pelikula na kinasasangkutan ni Cesar Ramirez sa Pilipinas (1953).
**Indio* (seryeng pantelebisyon), isang seryeng pantelebisyon ng GMA Network

## Tingnan din
*Basahin din ang kaugnay na *Indian (paglilinaw)* at *Mga India (paglilinaw)*.
Apango

Ang **Apango** ay isang nayon (isang bayan  sa **Martir ng Cuilapan** o ***Mártir de Cuilapán***) na nasa Mehikanong estado ng Guerrero.  Matatagpuan ito sa gitnang rehiyon ng estado, na 35 km ang layo mula sa kabiserang pang-estadong Chilpancingo Bravo.

## Demograpiya
Ayon sa Pambansang Instituto ng Estadistika, Heograpiya at Pagpoproseso ng mga Datos, mayroon itong bilang ng populasyong at kabahayang 3,987 katao noong 2005, na 1,870 ang mga kalalakihan at 2,111 naman ang mga kababaihan.

## Lugar ng interes 
thumb|Isang tanawin sa Apango na kahawig ng matatagpuan sa Apantle.
Maraming mga moog o monumento sa Apango katulad ng mga guhong nagsisilbing daluyan ng tubig katulad ng mga guho ng Apantle sa Nahuatl, at matatagpuan sa mas katimugang bahagi ng pook.

Kabilang sa iba ang templo ng San Francisco ng Assisi (*San Francisco de Asis*), na binuo noong mga kalagitnaan ng ikalabimpitong daantaon, ngunit nawasak na ang karamihan sa mga larawan bagaman mayroon isang kapilya naglalaman ng ilan pang mga larawang nakapreserba at napananatili.  Isa ring mahalagang puntahang lugar ang isang tulay (may mga sira ngunit balak na muling ipaayos ng alkalde).  May alamat na nagsasaad na naitayo ang tulay noong 1910 sa pamamagitan ng paglalaman ng dugo.

## Heograpiya 
Isa itong nayong may 1,105 metro sa ibabaw ng dagat at sa may layong 130&nbsp;km mula sa daungan ng Acapulco.  Matatagpuan ito 20&nbsp;km mula sa lungsod ng Tixtla.  Sa may gawing bungad, dumadaloy ang isang ilog sa may mababang-paaralang *Encarnacion Federico Astudillo*, 
sa kasalukuyan walang tubig ang ilog sapagkat tumatakbo lamang ang tubig kapag tag-ulan.  Nasira ang  tulay dahil sa isang pangkasalukuyang sa ilog, na nakawasak sa isang bahagi paanan o base nito.  Kung pinapayagan ang pagdaan ng mga sasakyan, hindi na iiral ang anumang tulay sa nayon.

## Sanggunian
Kategorya:Mehiko
Karibe (paglilinaw)

Ang **karibe** ay maaaring tumukoy sa mga sumusunod:

*ang Karibe, isang pook.
*karibe, ibang tawag sa isdang piranha.
Yen ng Hapon

Ang **Yen** (simbolo: **¥**; kodigong bangko: **JPY**) ay ang opisyal na pananalapi ng Japan. Ito ang itinuturing na pangatlo sa listahan ng pinakaginagamit na salapi sa pandaigdigang pamilihan. Sumunod lamang sa Dolyar at Euro.

Kategorya:Ekonomiya ng Hapon
Kategorya:Salapi
Karibe

Ang **Karibe** (sa Ingles: *Carribean*;  o ; sa Olandes ; sa  o mas karaniwan *Antilles*; sa ) ay isang rehiyon na binubuo ng  **Dagat Karibe**, ang mga pulo nito (karamihan napapalibutan ng dagat), at ang mga nasa paligid na mga baybayin.  Matatagpuan ang rehiyon sa timog-silangan ng Golpo ng Mehiko at Hilagang Amerika, silangan ng Gitnang Amerika, at sa hilaga ng Timog Amerika.

Kategorya:Rehiyon sa Amerika
Hinlalaki

Ang **hinlalaki** ay ang unang daliri ng kamay. Kapag ang isang tao ay nakatayo sa medikal na posisyong pang-anatomiya (kung saan nakaharap ang palad), ang hinlalaki ay nasa pinakalabas na daliri. Ang Latinong Ingles na Medikal na pangngalan para sa hinlalaki ay  (kumpara sa *hallux* para sa malaking hinlalaki ng paa), at ang katumbas na pang-uri para sa hinlalaki ay .

## Mga sanggunian
Kategorya:Daliri sa kamay
Araw ng mga Kaluluwa

Ang **Araw ng mga Kaluluwa**, o ''All Souls' Day* sa Ingles, ay ang pag-alaala sa mga mananampalayatang sumakabilangbuhay. Ang pagdiriwang ng Araw ng mga Kaluluwa ay tuwing Nobyembre 2. Ang araw na ito ay pinagdiriwang ng mga Katoliko, ng mga Anglikano, Matandang Simbahang Katoliko, at ng mga Protestante. Ang pagdiriwang ng mga Romano Katoliko ay nakabatay sa doktrina na ang mga kaluluwa ng mga mananampalataya sa kanilang kamatayan ay hindi pa nalilinis sa mga kasalanang mortal.

Ang Araw ng mga Kaluluwa ay tinatawag ding **Pista ng mga Kaluluwa**. Ang opisyal na tawag nito sa Latin ay *Commemoratio omnium Fidelium Defunctorum''. 

## Tingnan din
*Gabi ng Pangangaluluwa
*Araw ng mga Patay

Kaurian:Kultura
Kaurian:Kristiyanismo
Partidong pampolitika

Ang **partidong pampolitika** ay isang samahang pampolitika na naghahangad na makakuha at mapanatili ang kapangyarihang pampolitika sa isang pamahalaan, kalimitan sa pamamagitan sa pagsali sa mga kampanyang pampolitika. Kaakibat palagi ng isang partido ang mga kaisipan at mga ninanais nila sa isang plataporma na may natatanging hangarin.

## Sistema ng Partido 
### Di-Partisano 
Sa ganitong uri ng sistema walang partidong nabuo o binubuo. Ang eleksiyon sa ganitong sistema ang bawat kandidato ay maaaring tumakbo sa anumang posisyon gamit ang kanyang kakayanan at kaalaman.

### Solong Dominanteng Partido 
Ang ganitong uri ng sistema ay nagpapahintulot na magkaroon ng isang partido pampolitika na mamuno sa posisyon.Kahit pa minsan ay pinapayagan na umukopa ng posisyon, kinakailangan nilang sumunod sa pamamahala ng dominanteng partido.

### Dalawang Dominanteng Partido 
Ginagamit ang ganitong sistema sa Estados Unidos at Jamaica. Sa ganitong sistema mayroong dalawang partido pampolitika na namumuno sa opis. Kaya naman sa pamimili pa lamang nang kung sino ang kakandidato sa bawat partido ay mahirap nang magdesisyon.

### Madaming Partido 
Sa ganitong sistema mayroong partidong mas madami pa sa dalawa ang naglalaban-laban para sa pamamahala.Ang mga halimbawa nito ay ang mga bansang Canada, India, Republika ng Ireland at United Kingdom. Ang mga bansang ito ay mayroong dalawang malalakas na partido at mayroon pang isang partido na nagsisilbing babala at hamon sa tuwing panahon ng halalan. Kalimitang pumapangalawa ang partidong ito ngunit hindi kailanman nakapamuno talaga. Ang Finland ay isang kakaibang kalagayan sapagkat mayroon silang tatlong malalakas na partido na naghahawak ng pamamahala sa bansa.

### Balanseng Madaming Partido 
## Pananalapi ng Partido 
Ang mga partidong pampolitika ay nakakalikom ng pera galing sa mga kasapi nito at sa iba't ibang indibidwal at organisasyon na katulad ng kanilang mga adhikain at naisin.

Kategorya:Mga sistemang pampolitika
Kategorya:Mga teoriyang pampolitika
Golpo ng Oman

300px|thumb|Larawan ng Golpo ng Oman
Ang **Golpo ng Oman** o **Golpo ng Makran** (Wikang Arabo: الخليج عمان; Transliterasyon: khalīj ʿumān),(Urdu/Wikang Persa *(Persian)*: **خليج مکران**) ay isang golpo na nagdudugtong sa Dagat Arabo at Kipot ng Hormuz, at dumadaloy papunta sa Golpo Persiko *(Persian Gulf)*. Mas kilala ito na sangay ng Golpo Persiko *(Persian Gulf)* kaysa isang bahagi ng Dagat Arabo. Matatagpuan ang Pakistan at Iranya sa hilaga nito. Nasa timog na baybayin naman ang Oman at sa kanluran ang United Arab Emirates.

## Mga Sanggunian 
* "The Book of Duarte Barbosa" nina Duarte Barbosa, Mansel Longworth Dames. 1989. p.&nbsp;79. ISBN 81-206-0451-2
* "The Natural History of Pliny". nina Pliny, Henry Thomas Riley, John Bostock. 1855. p.&nbsp;117
* "The Countries and Tribes of the Persian Gulf" ni Samuel Barrett Miles - 1966. p.&nbsp;148
* "The Life & Strange Surprising Adventures of Robinson Crusoe of York, Mariner". ni Daniel Defoe. 1895. p.&nbsp;279
* "The Outline of History: Being a Plain History of Life and Mankind". ni Herbert George Well. 1920. p.&nbsp;379.
* "The New Schaff-Herzog Encyclopedia of Religious Knowledge" nina Johann Jakob Herzog, Philip Schaff, Albert Hauck. 1910. p.&nbsp;242

## External links 
* Kagawarang Panlabas ng Oman 
* Mapa ng Golpo ng Oman 

Kategorya:Look
Paghalik sa kamay

[thumb|250px|Ang Bise-Presidente ng [Brazil na si José Alencar, ay hinahalikan ang singsing sa kanang kamay ni Kardinal José Freire Falcão]]

Ang **Paghalik sa kamay** ay isang ritwal ng pagbati at pagbigay galang. Inuumpisan ito ng taong tatanggap ng pagbati sa pamamagitan ng pagharap ng kamay na nakababa ang palad. Ang hahalik na tao ay yuyuko ng malapit sa kamay at dadampian ng labi ito habang maingat na hinahawakan ang kamay. Hindi kailangang dumampi ang mga labi sa modernong tradisyon. Ang pagbating ito ay sandali lamang at tumtatagal ng hindi hihigit sa isang segundo. Sa kulturang Pilipino, ang paghalik sa kamay ng matatanda ay simbolo ng pagbigay galang. Ito rin ay ginagamit sa pagbibigay galang sa matatanda sa Turkey. Dito, ang bumabati ay nilalapit ang kamay na inabot sa kaniyang noo.

## Modernong paggamit
Ang paghalik sa kamay ay binibigay ng babae sa lalake (ang lalake ang humahalik sa kamay). Ang kilos na ito ay nagpapakita ng mataas na paggalang kung saan ang binibini na nagbibigay nito ay mas mataas o kasing taas ng katayuan panlipunan ng ginoo. Ang pagtanggi nito ay sinasabing pambabastos. sa Simbahang Katoliko Romano, ang isang Katoliko ay maaring humalik sa kamay ng Santo Papa, Kardinal o iba pang mas mababang miyembro ng prelato. Sa Simbahang Silangang Orthodox, ang mga miyembro ay maaring bumati sa mga *clergy* tulad ng mga pari o bishop ng pagyuko at pagsabi ng "Biyayaan ka ng Diyos" habang inaabot ang mga kamay sa harap ng nakataas ang mga palad. Ang pari naman ay babasbasan ang miyembro sa pamamagitan ng tanda ng krus at nilalagay ang kamay sa nakaabot na mga palad para sa paghalik sa kamay.

## Kasaysayan
Ang pagkilos na ito ay kilala sa mga matataas na klase sa Europa noong ika-18 at ika-19 na siglo. Nagsimulang mawala ito noong ika-20 na siglo. Bihira na lamang ito sa mga bansa sa Hilagang Europa. Sa modernong porma ng paghalik ng lalalaki sa kamay ng babae ay nagsimula sa mga seremonya sa korte ng mga Espanyol noong ika-17 at ika-18 na siglo. Naging pangkaraniwang tradisyon ito ng mga matataas na klase sa Europa noong mga ika-18 at ika-19 na siglo. Maaring nagsimula ito bilang isang pormal na pagpapakita ng pagkamatapat ng isang tao sa isa pang tao. Ang taong ito ay nagpapakita ng kababaan sa pamamagitan ng paghalik sa signet na singsing, isang pantatak na ginagamit bilang singsing, na nagpapakita ng simbulo ng kapangyarihan mas mataas na tao.

## Silipin din
*Mga asal sa pagbati
*Pagsaludo
*Kissing Hands, isang termino sa Saligang-Batas ng Nagkakaisang Kaharian

Kategorya:Kultura
Kategorya:Ugali
Brahma

:*Para sa konsepto ng Budismo, silipin ang Brahma (Budismo).*

[thumb|Si [Vishnu at si Lakshmi sa ahas na si Ananta Shesha, si Brahma ay lumabas mula sa lotus na tumubo sa pusod ni Vishnu.]]

Si **Brahma** ang diyos ng paglikha. Isa siya sa bumubuo ng Trimurti kasama sina Vishnu at Shiva. Ang asawa niya ay si Saraswati ang diyosa ng karunungan. Ayon sa Puranas, si Brahma ay nabuhay sa pamamagitan ng kanyang sarili lamang (wala siyang ina) sa isang bulaklak ng lotus na umusbong mula sa pusod ni Vishnu noong simula ng sanlibutan. Ito ang dahilan kung bakit siya tinatawag na Nabhija (Ipinanganak mula sa Pusod). May iba ring kuwento na nagsasabing ipinanganak sa tubig kaya tinatawag din siyang Kanja na nangangahulugang Ipinanganak sa tubig.

Suriin ding mabuti na magkaiba si Brahma at ang Brahman. 

Kategorya:Mga diyos ng Hinduismo
Kategorya:Mga Manlilikhang diyos
Urano

thumbnail|Urano
Ang **Urano** (sagisag: ) ang ikapitong planeta mula sa araw at ikatlo sa pinakamalaking planeta sa buong sistemang solar. Isinunod ang pangalan nito Griyegong diyos ng kalangitan (Uranus, Οὐρανός), ama ni Kronos (Saturn) at lolo ni Zeus (Jupiter). Kahit kaya itong makita sa pamamagitan lamang ng mata ng tao katulad ng lima pang klasikal na planeta hindi ito na nakilalang planeta ng mga naunang mga nagmamatyag dahil sa madilim nitong kalangitan at mabagal na pag-ikot sa orbit.

Ibinalita ni Ginoong William Herschel ang pagkakatuklas dito noong ika-13&nbsp;ng Marso, 1781 na nagpalawig sa hangganan ng sistemang pang-araw sa unang pagkakataon sa makabagong kasaysayan. Ito rin ang unang pagkakataon na makatuklas ng planeta gamit ang daksipat.

## Mga sanggunian 
Kategorya:Mga planeta ng Sistemang Solar
Kategorya:Astronomiya
Indian (paglilinaw)

:*Huwag itong ikalito sa Indones.*

Ang ***Indian**, **Indiyan** o **Indiyan*** ay maaaring tumukoy sa mga sumusunod:

*Indian o Indiyan, mamamayan ng bansang India.
*Indian o Indiyan, sinumang taong katutubo o likas sa isang pook, katulad ng mga Katutubong Amerikano, ngunit hindi kabilang ang mga liping may puting balat.
*Indio

## Tingnan din
*Basahin din ang kaugnay na *Indio (paglilinaw)*.
*Indiana
*Indianapolis
India (paglilinaw)

Ang **India** o **Mga India** o **Kaindiyahan** (maaaring *Indias* sa Kastila; at Ingles na *Indies*) ay maaaring tumukoy sa mga sumusunod:

*India, isang bansang republika.
*Silangang India (Ingles: *East India*), silangang bahagi ng bansang India.
*Mga India o Kaindiyahan (Kastila: *Indias*, Ingles: *Indies*), tinatawag ding Silangang Kaindiyahan (Ingles: *East Indies* o *East India*), dating katawagan sa mga kapuluan ng Timog-Silangang Asya, partikular na ang Kapuluang Malay, o sa mga lupain sa Timog at Timog-Silangang Asya. 
*Kanlurang India, (Ingles: *West India*), kanlurang bahagi ng bansang India.
*Kanlurang Kaindiyahan, (Ingles: *West Indies*), ang Karibe (maaaring binabaybay na *Caribe*); *Carribean* sa Ingles. 

## Tingnan din
*Kanlurang India (paglilinaw)
*Indian (paglilinaw) 
*Indio (paglilinaw)
*Indiana
*Indianapolis
*Indones
Kagawaran ng Interyor at Pamahalaang Lokal

Ang **Kagawaran ng Interyor at Pamahalaang Lokal ng Pilipinas** (Ingles: *Department of the Interior and Local Government* o DILG) ay ang pangunahing tagapagpaganap ng pamahalaan ng Pilipinas na responsable para sa pagpapaigting ng kapayapaan at kaayusan, pagpapanatili ng seguridad ng mamamayan, at pagpapalawig ng kapabilidad ng mga lokal na yunit ng pamahalaan. Ito rin ang responsable sa Pambansang Pulisya ng Pilipinas.

## Kasaysayan 
Noong ika-22&nbsp;ng Marso taong 1897, ang mga pinuno ng Katipunan na pinangungunahan ni Andres Bonifacio ay nagpulong sa Tejeros, Kabite na kilala sa Kasaysayan ng Pilipinas sa tawag na Acta de Tejeros of Tejeros Convention. Noong mga panahong yaon natatag ang pamahalaang rebolusyonaryo at ang bagong pamahalaan ay inihalal sina Heneral Emilio Aguinaldo bilang pangulo at Andres Bonifacio bilang direktor ng Interyor. Ngunit hindi tinanggap ni Bonifacio ang posisyon kaya inilagay ng Pangulo si Pascual Alvarez bilang direktor.

Taong 1950, ang kagawaran ng interyor ay tiniwalag at inilipat ang mga tuntunin nito sa Civil Affairs Office sa ilalim ng opisina ng Pangulo. 6 Enero 1956, nalikha ang Presidential Assistant on Community Development (PACD). Naibalik ang kagawaran noong ika-7&nbsp;ng Nobyembre taong 1972, sa pagkakatatag ng Pagawaran ng Pamahalaang Lokal at Pagpapaunlad ng Komunidad (KPLPK). Taong 1978, ang KPLPK ay isinaayos at pinalitan ng pangalan na Ministry of Local Government (MLG) at kalaunan bilang Kagawaran ng Pamahalaang Lokal.

Ika-13&nbsp;ng Disyembre taong 1990, Naisabatas ang Batas Republika ng Pilipinas bilang 6975 na nagtatag Pambansang Pulisya ng Pilipinas, Bureau of Fire Protection, Bureau of Jail and Penology at ng Kolehiyo ng Pampublikong Seguridad ng Pilipinas sa ilalim ng isinaayos na Kagawaran ng Interyor at Pamahalaang Lokal.

Pinagsama ng bagong Kagawaran ang Pambansang Komisyong ng Pulisya at lahat ng Opisina ng naunang kagawaran sa ilalim ng Kautusang Tagapagpaganap bilang 262. Ang pagkapasa ng Batas Republika ng Pilipinas bilang 6975 ang nagbigay daan sa pagkakasama-sama ng mga pamahalaang lokal at ng pulisya matapos ang 40 taong pagkakahiwalay.

## Tala ng mga Kalihim/Ministro ng Interyor at Pamahalaang Lokal
**Nota:**
* Sabay na ginagampanan bilang Pangulo
* Pansamantalang Tagapamalakad

## Mga kaugnayang palabas
*Portal ng pamahalaan 

## Mga sanggunian 
Kategorya:Pamahalaan ng Pilipinas
Kategorya:Sangay tagapagpaganap ng pamahalaan ng Pilipinas
Kategorya:Mga kagawarang tagapagpaganap ng Pilipinas
Ilog Gambia

[right|thumbnail|250px|Ang Ilog ng Gambia sa [Pambansang Liwasan ng Niokolo-Koba.]]

Ang **Ilog Gambia** ay isang pangunahing ilog sa Aprika, na may habang 1,130&nbsp;km (700 milya) mula sa talampas ng Fouta Djallon sa hilagang Guinea pakanluran patungong Dagat Atlantiko sa lungsod ng Banjul. Makapaglalakbay sa kalahatian ng kahabaan ng ilog. Kilala ang ilog dahil sa Ang Gambia, ang pinakamaliit na bansa sa pungong-lupain ng Aprika, na binubuo ng bahagyang kalakihan lamang sa kalahatian ng pababang agusan ng ilog at ng dalawang baybayin nito.

Kategorya:Mga ilog ng Aprika
Kanlurang India (paglilinaw)

Ang **Kanlurang India** ay maaaring tumukoy sa mga sumusunod:

*Kanlurang India, kanlurang bahagi ng bansag India.
*ang Karibe (*Caribbean* o *Caribe*).
*ang Pederasyon ng Kanlurang India (Ingles: *West Indies Federation*), isang may maikling-buhay na pederasyon sa Karibe.
*ang Britanikong Kanlurang India, (Ingles: *British West Indies*), pulo o  mga pulo at ang Guyana, kasalukuyang may kaugnayan sa Nagkakaisang Kaharian.
*ang *Dutch West Indies*, pulo o kapuluang kasalukuyang may kaugnayan sa Nederland.
*ang *French West Indies*, pulo o kapuluang kasalukuyang may kaugnayan sa Pransiya.
*isang kopokonang panlarong kriket sa Kanlurang Mga India.
*ang Kompanyang Olandes sa Kanlurang India o *Dutch West India Company* sa Ingles, kabilang ang mga pook na nasa  Karibe at New York.
Pambansang Komisyon sa Kabataan (Pilipinas)

Ang **Pambansang Komisyon sa Kabataan** (Ingles: *National Youth Commission*), mas kilala bilang **NYC**, ay isang tanggapang pampangasiwaan na may antas-Gabinete sa Pilipinas na nagtatalakay sa mga isyung nakakasangkutan ng mga kabataang Pilipino.  Natatag noong ika-7&nbsp;ng Hunyo, 1995, ang NYC ang nagsasagawa ng mga programang dinesenyo para matulungan ang mga kabataan na mas maging mapagmatyag sa mga isyu sa paligid nya.  Ang komisyon ay kilala sa pakikipagtulungan sa Sangguniang Kabataan at National Youth Parliament.

Ang kasalukuyang pinuno nito ay si Richard Alvin M. Nalupta.

## Mga Panlabas na Kawing
*Pambansang Komisyon sa Kabataan 
*Portal ng pamahalaan ng Pilipinas 

Kaurian:Pamahalaan ng Pilipinas
Kategorya:Sangay tagapagpaganap ng pamahalaan ng Pilipinas
Kalihim Tagapagpaganap

Ang **Kalihim ng Tagapagpaganap** ng Pilipinas ang pinuno at pinakamataas na opisyal sa Gabinete ng Pilipinas. Tinatawag din itong *"Maliit na Pangulo"*. Binigyan ito ng mandato na "direktang tulungan ang Pangulo sa pamamahala ng mga gawain ng gobyerno gayundin ang pagdirekta sa mga operasyon ng Opisinang Ehekutibo."

Ang tanggapan ay itinatag noong Oktubre 12, 1936, kasama si Jorge B. Vargas bilang may hawak ng puwesto. Ang kasalukuyang Kalihim ng Tagapagpaganap ay isang retiradong Chief Justice na si Lucas Bersamin, na iniluklok sa puwesto ni Pangulong Bongbong Marcos noong Hunyo 30, 2022.

## Mga sanggunian
## Mga kawing palabas
*Portal ng pamahalaan ng Pilipinas 

Kategorya:Sangay tagapagpaganap ng pamahalaan ng Pilipinas
Estasyon ng Abad Santos

Ang **Estasyong Abad Santos ng LRT** o **Estasyong Berde na Abad Santos ng LRT** ay isang estasyon sa *Manila LRT (LRT-1)*.  Katulad ng iba pang mga himpilan ng LRT-1, nakaangat sa lupa ang himpilang Abad Santos.  Nagsisilbi para sa Tondo at Sta. Cruz na kapwa nasa Maynila at matatagpuan sa Abenida Rizal. Pinangalanan ang estasyon mula sa Abenida Abad Santos at kay José Abad Santos na Punong Mahistrado ng Kataas-taasang Hukuman ng Pilipinas noong Ikalawang Digmaang Pandaigdig.

Nagsisilbi bilang pang-anim na estasyon ang estasyong Abad Santos para sa mga treng LRT-1 na patungo sa Dr. Santos at pang-dalawampung estasyon para sa mga treng patungo sa Fernando Poe Jr..

## Mga kalapit na palatandaang pook
Malapit ang estasyon sa Katimugang Tarangkahan ng Sementeryong Tsino ng Maynila sa Bulebar Aurora at Kalye Felix Huertas. Malapit din ito sa Simbahan ng San Jose Manggagawa sa Tondo.

## Mga kawing pangpanlalakbay
Katulad ng katabing R. Papa, maaaring sumakay ang mga pasaheo sa dyipi o mga taksi papuntang estasyong Abad Santos.  Humihinto rin malapit dito ang mga bus na dumaraan sa Abenida Taft.  May mga sasakyang de-padyak na nagaabang ng mga pasahero sa labas ng estasyon.

## Pagkakaayos ng Estasyon
Abad Santos
Kagawaran ng Turismo

Ang **Kagawaran ng Turismo** (Ingles: *Department of Tourism*), ang kagawarang tagapagpaganap ng pamahalaan ng Pilipinas na may tungkulin ukol sa alintuntunin ng industriyang panturismo sa Pilipinas at ang pagpapakilala sa Pilipinas bilang isang destinasyon.

## Kasaysayan
Nagsimula bilang isang pansariling adhikain na ipakilala ang Pilipinas bilang isang pangunahing destinasyon sa paglalakbay, ang Samahan ng Turista at Paglalakbay ng Pilipinas ay nabuo noong 1950, at noong taong 1956, ang lupon ng Industriya sa Paglalakbay at Turista ay binuo ng Kongreso ng Pilipinas, hanggang sa taong 1973, ginawa ni Pangulong Ferdinand Marcos ang Ministri ng Turismo na may antas-panggabinete, ang mga ahensyang Pangasiwaan ng Turismo ng Pilipinas (PTA) at Kawanihan ng Kumbensiyon ng Pilipinas (PCB).

At noong taong 1986, sa pamamagitan ng Kautusang Tagapagpaganap Blg. 120 at Blg. 120=A na nilagdaan ni dating Pangulong Corazon Aquino, ang kagawaran ng Turismo ay naisaayos muli at ang PCB ay tinawag na Korporasyon ng Kumbensiyon at mga Panauhin ng Pilipinas (*Philippine Convention and Visitors Corporation*). Noong taong 1998, ang kagawaran ng Turismo ay naging isa sa mga pangunahing tanggapan ng pamahalaan na tungkulin sa matagumpay na sentenaryong pagdiriwang ng kalayaan mula sa Espanya. Noong 2002, sinimulan ng Kagawaran ng Turismo ang isa sa mga tagumpay nitong proyekto sa pagpapalawig ng turismo ang ***Visit Philippines 2003*** sa kabila ng pahuling babala dahil sa 9-11 ataking pan terorismo  sa ilalim ng panunungkulan ni Richard Gordon bilang kalihim.

## Mga proyektong panturismo
* Visit Islands Philippines 1994
* Miss Universe Beauty Pageant 1994
* Florikultura '98 - international horticulture exhibition
* Expo Pilipino 1998 - Philippine Centennial International Exposition
* 1998 Philippine Centennial Celebrations
* World Exposition 2002 Manila (ipinagpaliban dahil sa problemang pampananalapi ng pamahalaan) http://www.newsflash.org/199806/hl/hl000712.htm 
* Visit Philippines 2003
* WOW (World Of Wonders) Philippines 
* It's more fun in the Philippines 2011

## Tala ng mga Kalihim ng Turismo
(*) Pansamantalang Tagapamalakad
(**) Sabay na ginagampanan bilang Pangulo

## Mga sanggunian
## Mga panlabas na kawing
*Websayt ng Kagawaran ng Turismo 
*Websayt ng Philippine Tourism Authority 
*www.abs-cbnnews, Fil-Am Youtube star is new DOT ambassador

Kategorya:Mga kagawarang tagapagpaganap ng Pilipinas
Indiyana (paglilinaw)

:*Huwag itong ikalito sa Indones.*

Ang **indiana**, **indiyana**, o **indiyana** ay maaaring tumukoy sa mga sumusunod:

*Indiana, isang estado sa Estados Unidos
*India o Indiyan, mga mamamayan ng bansang India.
*Indian o Indiyan, mga mamamayang katutubo sa isang pook o lupain bago sumapit ang mga dayuhan, partikular na ang mga mula sa Europa.

## Tingnan din
*Basahin ang kaugnay na *Indio (paglilinaw)* at *Indian (paglilinaw)*.
Pamantasang Normal ng Cebu

Ang ** Cebu Normal University  ** ay isang pamantasan na matatagpuan sa Lungsod ng Cebu, Pilipinas na itinatag noong 1902 bilang isang paaralang normal na panlalawigan, isang sangay ng **Paaaralang Normal ng Pilipinas**. Naging nagsasariling institusyon ito noong 1924, naging dalubhasaan noong 1976, at naging pamantasan noong 1998. Isa ito sa pinakamatandang institusyong pang-edukasyon sa Cebu.

Kategorya:Unibersidad at kolehiyo sa Pilipinas
Pamantasan ng Gitnang Pilipinas

Ang **Central Philippine University** (binabansagan bilang **Central**; dinadaglat bilang **CPU**) ay isang pribadong pamantasang pansisiyasat na matatagpuan sa Lungsod ng Iloilo, Iloilo, Pilipinas. Ito ay itinatag ng mga Protestanteng misyonaryo noong 1905, at naging kauna-unahang *Baptist* at ikalawang pribadong Amerikanong pamantasan sa Asya at Pilipinas. Sa kasalukuyan and Central ay pinamumunuan ni Dr. Teodoro C. Robles.

Sa kasalukuyan, ang CPU nagbibigay instruksiyon sa may  kindergarten hanggang sa *post-graduate* na mga antas. Sa may *undergraduate* at *graduate* na mga antas, sakop ang mga disiplina and Sining, Siyensiya, Negosyo, Akawnting, Araling Pangkompyuter, Edukasyon, Inhinyeriya, Turismo, Parmasya, Estilo ng Pamumuhay at Kaangkupan ng Katawan, Narsing, Teolohiya, Komunikasyong Pangmasa, Batas, at Medisina.

## Mga litrato

Image:Central Philippine University Church.JPG|Central Philippine University Church.
Image:New_Valentine_Hall.JPG|New Valentine Hall of the College of Business and Accountancy.
Image:Engineering_Building.JPG|Engineering Building.
Image:Central Philippine University's - Wall of Remembrance.JPG|Wall of Remembrance.
|Central Philippine University Gymnasium .
Image:Alfonso_A._Uy_Student_Union_Building_of_Central_Philippine_University.jpg|Dr. Alfonso A. Uy - Building (*food court*/*mini mall*).

## Mga sanggunian
## Mga panlabas na link
*opisyal na websayt 

Kategorya:Unibersidad at kolehiyo sa Pilipinas
Kategorya:Iloilo
Kategorya:Kabisayaan
Villa Nava

Ang **Villa Nava** ay isang barangay sa bayan ng Gumaca, Lalawigan ng Quezon. Ayon sa census noong 2007 ito ay may kabuuang populasyong 3,075, panglima sa may pinakamarami sa bayan ng Gumaca. Matatagpuan sa Villa Nava ang opisinang pandistrito ng Land Trasportation Office (LTO). Matatagpuan din dito ang gusali ng Branch 61 at 62 ng Regional Trial Court. 

Mayroong din ditong dalawang paaralang pang-elementarya. Ang Paaralang Sentral ng Silangang Gumaca at ang Paaralang Sentral ng Kanlurang Gumaca. Ang barangay ay mayroon ding sariling daycare center.

## Sangguniang Barangay 2007-2010
*Punong Barangay: Kgg. Russel L. Ner
*Konsehal:
**Marilou C. Mendoza
**Loida M. Moyano
**Evelyn A. Riocasa
**Norma V. Cortez
**Jose Jessie A. Ortiz
**Mariquita M. Angeles
**Rosendo L. Arquilita

*SK Chairman: Paulen Zharmae A. Logmao
*Ingat-Yaman: Carmela P. Parco
*Kalihim: Gina Tarasona Llego

## Sangguniang Barangay 2004-2007
*Punong Barangay: Evelyn A. Riocasa
*Konsehal:
**Jereme G. Enclano
**Wenceslina B. Dapilog
**Edgardo O. Escobar
**Joselito M. Logmao
**Arcanghel S. Marca
**Russel L. Ner
**Jessie A. Ortiz

*SK Chairman: Andrew G. De Asis
*Ingat-Yaman: Carmela P. Parco
*Kalihim: Gina Tarasona Llego

## Tingnan din 
*Bayan ng Gumaca

## Sanggunian 
Kaurian:Barangay
Kaurian:Gumaca
Kaurian:Pilipinas
Ezekiel

thumb|200px|Ang dibuho ng propetang si Ezekiel sa Kapilyang Sistine.
thumb|right|200px|Si Ezekiel habang nakakakita ng isang pangitain: ang "pangitaing may karwahe" o "gulong sa loob ng isang gulong," na batay sa unang kabanata ng *Aklat ni Ezekiel*. Iginuhit ito ni Matthaeus (o Matthäus) Merian (1593-1650).  Si **Ezekiel** ay isang propetang nabanggit sa Lumang Tipan ng Bibliya.  Siya ang sumulat ng akdang nakapangalan sa kaniya, ang *Aklat ni Ezekiel*.

## Paglalarawan
Katulad ni Jeremias, nabuhay ang propetang si Ezekiel noong panahon ng pagkakatapon sa Babilonia ng mga taga-Jerusalem, noong mga 586 BK. Ito ang pinakamagulong kapanahunan sa kasaysayan ng mga Israelita.  Anak siya ni Buzi, isang maharlika at pari.  Noong 587 BK (maaaring 597 BK), napabilang si Ezekiel sa mga bihag na dinala sa Caldea, kasama ng haring si Jeconias.  Naganap ang pagpapatapong ito kay Ezekiel mga labing-isang taon bago bumagsak ang Jerusalem.  

Nilalarawan siya bilang isang taong may matibay na pananampalataya sa Diyos, at isang nilalang na may malawak na imahinasyon.  Mabalasik at hindi nababali ang kaniyang damdamin, kagustuhan, at katangian.  May mga pagkakataong kabilang sa kaniyang asal bilang mahigpit na propeta ang mga ganitong kalagayan: ang pagtulog lamang sa iisang gilid, ang hindi pagtangis sa dagliang pagkamatay ng sariling asawa, at ang pagkain ng isang balumbon ng sulatin.  Sinasagisag ng pagkain ni Ezekiel ng sulatin ang pagiging handa niya sa pagtanggap at pamamahayag ng "banal na salita" sa mga mamamayan.  Ngunit bukod sa pagiging propeta, isa rin siyang makata, moralista, pari, at teologo. 

Karamihan sa mga isipin ni Ezekiel ang sumapit sa kaniyang diwa sa pamamagitan ng mga pangitain.  Noong 593 BK, habang namumuhay sa Tel-Abib, tinawag siya ng Diyos upang maging isang propeta, sa pamamagitan nga ng isang pangitain na nangyari sa tabing-ilog ng Ilog ng Quebar.  Isa pang halimbawa ng kaniyang mga pangitain ang may kaugnayan sa muling pagbabalik at pagkakaroon ng kasiglahan ng bayang Israel, na natanaw niya sa isang pangitaing may lambak ng mga tuyong mga buto at kalansay.   

Sa paglalahad ng kaniyang mga mensahe, hula, at pangaral para sa kaniyang mga kababayan, gumamit siya ng mga sagisag at talinghaga. Isa siyang saserdote at propetang may natatanging pagmamalasakit sa templo at sa pagpapanatili ng kabanalan.

Namatay si Ezekiel sa Caldea sa pagitan ng 571 BK at 561 BK.  Naglingkod siya bilang isang tagapagturo sa bayang Israel nang may 25 mga taon.

## Sanggunian
Kaurian:Ezekiel
Kaurian:Mga santo ng Lumang Tipan
Kaurian:Mga tauhan sa Bibliya
Kaurian:Mga santo
Wikang Tao

Ang **wikang Tao**, (*tao* ay ibig sabihin kasama sa Tagalog) na kinikilala rin bilang **wikang Yami** ay isang wika na ginagamit ng pangkat etnikong Tao ng Taiwan na nakatira sa Pulo ng Orkidya.

## Sistema ng Pagsusulat
**Bopomofo o Zhuyin Fuhao**
:*Saklaw*: Bopomofo
**Alpabetong Latin**
:*Saklaw*: Alpabetong Latin

## Talasalitaan at hiniram na salita
### Pagkakahawig sa ilang sa mga wika sa Pilipinas
### Pagkakahawig sa mga ibang wika sa Taiwan
Ang mga wikang Formosan ay bumubuo sa mga wika ng mga pangkat etniko sa Taiwan.

Ilan lamang sa mga wikang Formosan ang nakatala sa ibaba:

:*Saklaw*: Wikang Formosan

### Mga hiram na salita mula sa mga Hapon
### Mga hiram na salita mula sa mga Tsino
## Tingnan din
* Wikang Ibatan

## Mga sanggunian
Kategorya:Mga wika ng Taiwan
Kategorya:Mga wika ng Pilipinas
Tao
Wikang Ibatan

Ang wikang **Ibatan** na kilala rin bilang **Chirin nu Ivatan** ("Ang wika ng Mga Taong Ibatan"), ay isang wikang Austronesyo na sinasalita sa mga isla ng Batanes.

Kahit na mas malapit ang mga pulo sa bansang Taywan kaysa sa Luzon, hindi ito isa sa mga wikang Pormosano. Isa sa mga wikang Bataniko ang Ibatan, na maaaring sabihin na isang pangunahing sanga ng pamilyang Malayo-Polinesyo ng mga wikang Austronesyo.

Nauuri minsan ang wika ng Pulo ng Babuyan bilang isang diyalekto nitong wika. Noong panahon ng kolonyalismong Espanyol, lumipat sa Pulo ng Batan at kalupaang Luzon ang karamihan ng populasyon ng Babuyan. Tanging muling nadagdagan ang populasyon sa katapusan ng ika-19 na siglo sa pagdating ng mga pamilya mula sa Batan, karamihan sa kanila ay nagsasalita ng isa sa mga diyalekto ng Ivatan.

## Silipin din
* Mga wika sa Pilipinas
* Wikang Tao
* Ivatan

## Mga sanggunian
Kategorya:Mga wika ng Pilipinas
Nevi’im

Ang **Nevi’ím** (Ebreo: נְבִיאִים, "Mga Propeta") ang isa sa mga bahagi ng Tanakh. Ito ang ikalawang bahagi sa tatlong pangunahing seksiyon ng Tanakh.

## Mga aklat 
* *Yehoshua* (יהושע, *Josué*)
* *Shofetim* (שופטים, "Mga Hukom")
* *Shemu’el* (שמואל, *Samuel*)
* *Melakhim* (מלכים, "Mga Hari")
* *Yesha&#146;yahu* (ישעיה, *Isaías*)
* *Yirmeyahu* (ירמיה, *Jeremías*)
* *Yeḥezkel* (יחזקאל, *Ezequiel*)
* *Ang Labindalawa* (תרי עשר)
** *Hoshea* (הושע, *Oseas*)
** *Yo’el* (יואל, *Joel*)
** *Amos* (עמוס, *Amós*)
** *Ovadya* (עובדיה, *Abdías*)
** *Yona* (יונה, *Jonás*)
** *Mikha* (מיכה, *Miqueas*)
** *Naḥum* (נחום, *Nahum*)
** *Ḥavakkuk* (חבקוק, *Habacuc*)
** *Tsefanya* (צפניה, *Sofonías*)
** *Ḥaggay* (חגי, *Ageo*)
** *Zekharya* (זכריה, *Zacarías*)
** *Mal’akhi* (מלאכי, *Malaquías*)

## Tingnan din
*Tora, ang unang dibisyon ng Tanakh
*Ketuvim, ang ikatlong dibisyon ng Tanakh

## Mga sanggunian
Yami

Maaaring tumukoy ang **Yami** sa mga sumusunod:
*Yami, isang diyosa na ina ng mga Hindu at diyosa ng kamatayan ng mga Tibetano;
*isa sa mga tinatatawag sa pangkat etniko ng mga Tao na nakatira sa Pulo ng Orkidya ng Taiwan;
*ang wikang Tao;
*isang salita na nangangahulugan ng kadiliman sa wikang Hapon;
*titulo na ginagamit ng ilan sa mga tauhan mula sa Yu-Gi-Oh!
*ang pulong Y'ami, isa pang pangalan para sa  Mavudis, isang pulo sa Batanes, sa Pilipinas
Unibersidad Pangteknolohiya ng Ramon Magsaysay

Ang ** Ramon Magsaysay Technological University  ** ay kaisa-isang unibersidad sa Zambales, Pilipinas na naitayo noong 1910 at naging isang ganap na state university noong 12 Pebrero 1998. Ang Main Campus ay matatagpuan sa kabisera ng Zambales, ang Iba, Zambales. Ang pangalan ng unibersidad ay ipinangalan sa tanyag na presidente ng Pilipinasna si Pres. Ramon Magsaysay. Meron itong ibang campus sa bayan ng Sta. Cruz, Candelaria, Masinloc, Botolan, San Marcelino, Castillejos na lahat ay sa probinsiya ng Zambales. Ang RMTU ay nagbibigay ng kursong nursing sa Mondriaan Aura College in SBMA sa ilalim ng consortium program.

Noong 12 Pebrero 1998, ang Presidente Fidel Ramos ay pinirmahan ang Republic Act 8498 na isinulat ng 2nd District Representative ng Zambales Antonio Magsaysay Diaz. Ang Ramon Magsaysay Polytechnic College sa Iba, Western Luzon Agricultural College sa San Marcelino ( na may campus sa bayan ng Botolan), at Candelaria School of Fisheries sa Candelaria ay naging isang university system at kinilala bilang Ramon Magsaysay Technological University. Naging pormal itong unibersidad noong 2001 sa loob ng tatlong taon. Sa taong ding iyon, Dr. Feliciano S. Rosete ang naging unang pangulo ng unibersidad.

Sa pamumumuno ng administrasyon ni Dr. Feliciano S. Rosete, malalaking gusali at iba't ibang proyekto ang kanyang nilikha para sa lumalaking populasyon ng RMTU. Ang bilang ng mga kursong ibinibigay ng RMTU ay dumarami. Ilan dito ay ang pagbubukas ng kursong Business and Accounting, Nursing (MOA sa President Ramon Magsaysay Memorial Hospital), IT courses, Civil Engineering, Political Science at evening classes sa Main Campus. Ang unibersidad ay nakapagpasa na para sa accreditation sa education, engineering, industrial technology,agriculture and BSCS courses which acquired Level I and II status. Ang RMTU ay nakipagsanib sa Andong National University sa South Korea at naging daan upang ang mga guro at estudyante ay magkaroon ng pagkakataong makapag-aral sa South Korea.
Ang Ramon Magsaysay Technological University na masasabi ang isa sa pinakamabilis umunlad na sinasang-ayunan ng Department of Budget and Management noong 2007 na kinilala ang RMTU bilang Level III-A University.

Kategorya:Unibersidad at kolehiyo sa Pilipinas
Pampamahalaang Unibersidad ng Visayas

Ang *Pampamahalaang Unibersidad ng Visayas* o **Visayas State University** ay isang pamantasan na matatagpuan sa lungsod ng Baybay, Leyte, Pilipinas. Ito ay isa sa mga pinakatanyag na unibersidad sa buong bansa dahil sa pagkakaroon nito ng mga topnotchers sa iba't-ibang mga propesyon na may kaugnayan sa agrikultura at mga kaugnay na disiplina. Sa katunayan, pumapangalawa ito sa UP Los Baños sa mga pinakamahuhusay na mga unibersidad sa bansa sa larangan ng agrikultura.

## Mga panlabas na link
*opisyal na websayt

Kategorya:Unibersidad at kolehiyo sa Pilipinas
Kategorya:Kabisayaan
Pamantasan ng Silangang Pilipinas

Ang **Pamantasan ng Silangang Pilipinas** (Ingles: *University of Eastern Philippines*, dinadaglat bilang **UEP**) ay isang pamantasan na matatagpuan sa Catarman, Hilagang Samar, Pilipinas. Ito ay itinatag noong 1918 at dating tinawag na *Catarman Agricultural School* o Paaralang Pansakahan ng Catarman.  Noong 1956 naging **Samar Institute of Technology** (SIT). Magmula dito lumaki ito at naging isang pamantasan.

Sa ngayon naging isang university system na kung saan pumaloob ang mga malalaking paaralan sa Hilagang Samar gaya ng **Laoang National Trade School** na naging **UEP-Laoang Campus** at **Pedro Rebadulla Agricultural School** sa Catubig na naging **UEP-Catubig Campus**.

Ang kanyang main campus ay nasa Catarman. Katangi-tangi ang UEP dahil naging isa siyang pamayanan na umusbong mula sa isang pamantasan. Karaniwan kasi kung kelan merong pamayanan doon itinatayo ang pamantasan o mga dalubhasaan. Kabaliktaran dito. Ang UEP ay nauna munang itinayo saka nagkaraon ng pamayanan. Dati-rati'y puro dormitoryo lamang ang makikita rito dahil tatlong kilometro ang layo ng main campus sa bayan ng Catarman pero sa ngayon tatlong barangay na ang umusbong dito.

Maliban sa tatlong malalaking campus sa Catarman, Catubig, at Laoang sa Hilagang Samar. Meron na siyang mga limang extension school o satellite campus sa tatlong lalawigan ng Samar.

Dahil sa tatlong higanteng campus at limang satellite campuses, ang **UEP** ang maituturing na pinakamalaking pamantasan sa Rehiyon 8. Meron siyang 30,000 estudyante sa iba't ibang larangan ng akademya. Sa katunayan, ang kanyang **RAB Amphitheather** sa UEP Main Campus sa Catarman - na inukit mula sa gilid ng bundok - ay nakakapag-upo ng 15,000 katao bawat graduation exercises tuwing Marso.

Siya rin lang ang Pamantasan sa buong Pilipinas na meron bundok sa loob ng campus bilang laboratoryo ng mga nag-aaral sa Panggugubat (Forestry) at Agrikultura. Meron din itong sariling beach (ang White Beach) na paboritong tambayan ng mga estudyante.

Ang kasalukuyang pangulo ng Pamantasan ng Silangang Pilipinas ay si Dr. Mar P. de Asis.

## Mga Dalubhasaan sa UEP Catarman
*Agrikultura
*Batas
*Edukasyon
*Enhinyeriya
*Medisinang Beterinaryo
*Nursing
*Sining at Pakikipagtalastasan
*Pamamahala ng Negosyo
*Paaralang Pangpaham (Graduate School)

## Satellite Campus
*UEP-Laoang
*UEP-Catubig
*UEP-Extension sa Oras (Silangang Samar)
*UEP-Extension sa Allen (Hilagang Samar)
*UEP-Extension sa Biri (Hilagang Samar)
*UEP-Extension sa Pinabacdao (Kanlurang Samar)
*UEP-Extension sa San Isidro Hilagang Samar)

## Mga Paaralan
*Laboratoryong Pangmataas na Paaralan
*Mababang Paaralan

## Kawing panlabas
*opisyal na websayt 

Kategorya:Kabisayaan
Kategorya:Unibersidad at kolehiyo sa Pilipinas
Aklat ni Oseas

Ang **Aklat ni Oseas** o **Aklat ni Hosea** ay isang aklat na isinulat ng mga propeta na nasa Lumang Tipan ng Bibliya.  Inakdaan ito ng propetang si Oseas at itinuturing na isang salaysay ng pag-ibig.

Naging lubos ang pagkabahala ni Oseas sa pagkakaroon ng mga diyus-diyosan ng sinaunang mga Israelita, kaya't pinaunlad niya ang paksa hinggil sa apostasya ng Israel, o ang pagtatakwil ng mga Israelita sa sarili nilang pananampalataya.  Nagwawakas ang aklat sa isang pangakong muling magbabalik ang Israel sa dati nitong katayuan, sa kalaunan.  Kung paanong pinagtaksilan ni Gomer si Oseas, ganoon din ang ginawa ng  mga kababayan ni Oseas sa Diyos.

## Kaugnayan sa Bagong Tipan 
Kahawig ang kabuoran ng mga pangaral ni Oseas ang diwang matutuklasan mula sa mga pahina ng Unang Sulat ni Pedro (1 Pedro 2,10 at Sulat sa mga taga-Roma (Roma 9, 25-26) sa Bagong Tipan ng Bibliya.  Nagpatuloy ang paggamit ng sagisag ni Oseas, partikular na paglalarawan at paghahambing ni Oseas sa ugnayan ng Diyos at ng mga mamamayang Israelita bilang isang kasal, sa Bagong Tipan ng Bibliya.  Sa Bagong Tipan, ang Simbahan ang babaeng pakakasalan ni Hesus.

## Mga sanggunian 
## Panlabas na kawing 
* Aklat ni Hosea, mula sa Ang Dating Biblia (1905)
* Aklat ni Oseas, mula sa Ang Biblia, AngBiblia.net

Kaurian:Nevi’im
Pampamahalaang Unibersidad ng Tarlac

Ang **Pampamahalaang Unibersidad ng Tarlac** (Ingles: *Tarlac State University*, dinadaglat bilang **TSU**) ay isang pampublikong pamantasan sa Lungsod ng Tarlac, Pilipinas. Ito ay itinatag noong 1906 bilang isang paaralang pangkalakalan at naging isang ganap na pamantasan noong 13 Oktubre 1989 sa bisa ng Batas Republika Blg. 6764.

Ito ay kinikilala bilang pangunahing institusyon ng edukasyong tersiyaryo sa buong lalawigan ng Tarlac. Pinagkalooban ito ng Lebel 3-A na akreditasyon ng Komisyon sa Mas Mataas na Edukasyon at ng Kagawaran ng Pagbabadyet at Pamamahala dahil sa pagkakaroon nito ng mahusay na instruksiyon, aktibong paglahok sa mga programang pananaliksik at sa serbisyo nito sa komunidad.

Ang pamantasan ay may mandato na magbigay ng instruksiyon sa larangan ng literatura, pilosopiya, agham, at sining sa mataas na pamantayan.

## Kampus
Ang unibersidad ay may tatlong kampus sa lungsod at isang pang-internasyunal na kampus sa Hong Kong.

Ang Main (o pangunahing) Kampus nito ay matatagpuan sa Brgy. San Roque at ito ay may lawak na 1.2 hektarya. Anim sa mga kolehiyong inilalaan ng pamantasan (Kolehiyo ng Inhinyeriya, Sining at Agham Panlipunan, Abogasya, Pampublikong Administrasyon, atbp.) ay matatagpuan sa kampus na ito.

Ang Lucinda Kampus naman ay may lawak na sampong hektarya na matatagpuan sa Brgy. Binauganan, tatlong kilometro ang layo mula sa Main Kampus. Ang Kolehiyo ng Edukasyon at Kolehiyo ng Agham ay nasa kampus na ito.

Ang San Isidro Kampus naman ay nasa Brgy. San Isidro na may layong halos dalawang kilometro mula sa Main Kampus. Ito ay may lawak na walong hektarya. Narito naman ang Kolehiyo ng Teknolohiya at Kolehiyo ng Arkitektura at Sining.

## Administrasyon
Ang Pambansang Pamantasan ng Tarlac ay pinamamahalaan ng labing-dalawang miyembro ng *Board of Regents* nito. Ang kasalukuyang tagapangulo ay si Dr. Ruperto Sangalang, isang komisyonado ng CHED. Ang ibang miyembro ay itinalaga ng pamahalaan, mga presidente ng matataas na organisasyon sa unibersidad, at mga kinatawan ng pampribadong sektor.

Ang kabuuan ng unibersidad ay kasalukuyang pinamumunuan ni Dr. Myrna Q. Mallari, at tinutulungan ng apat na bise-presidente para sa *academic affairs*, *finance and administration*, *research, extension and development*, at *student affairs*.

Ang mga naitalagang opisyal ay may kapangyarihang mag-atas ng mga patakaran para sa pamantasan na naaayon sa batas.

Ang mga naging taga-pamuno ng unibersidad ay sina:

* Dr. Mario Manese	1965-1972
* Prof. Jack Smith (1972-1984)
* Dr. Ernesto Cosme (1984-1990)
* Dr. Alejandro Fernandez (1990-1994)
* Dr. Rodolfo Baking (1994-1996)
* Dr. Dolores G. Matias (1998-2006)
* Dr. Priscilla C. Viuya (2006-2014)
* Dr. Myrna Q. Mallari (2014-kasalukuyan)

## Sanggunian
## Kawing panlabas
*Opisyal na Websayt 
*Kagawaran ng Pag-aaral sa Tarlaqueño
*Aklatan ng Unibersidad 

Kategorya:Unibersidad at kolehiyo sa Pilipinas
Aklat ni Joel

Ang **Aklat ni Joel** ay isang aklat na isinulat ng mga propeta na nasa Lumang Tipan ng Bibliya.  Sinulat ito ng propetang si Joel, anak ni Petuel.

## Mga bahagi 
Binubuo ng tatlong bahagi ang *Aklat ni Joel*.  Sa unang bahagi, hinihimok ni Joel ang mga Hudyo patungo sa daan ng pagsisisi, na dumaranas na noong mga panahong iyon ng mga "malalaking sakuna."  Sa pangalawang bahagi, nilalahid ni Joel ang ikabubunga ng pagsisisi at pagbabalik sa Diyos na ito: ang mga "biyayang pangkaluluwa at pangkatawan," kasama ng paglalaan ng kaparusahan ng Diyos sa mga kaaway ng Israel, ang pagdating ng pagliligtas kapag sumapit ang panahon ng Mesias.  Isang halimbawa ng biyayang pangkaluluwa ang tinatawag na "pagbubuhos ng Espiritu Santo" o ang "malakas na pagbuhos" ng banal na kaluluwa ng Diyos sa lahat ng mga lamang pantao.  Natupad ang pagbubuhos na ito noong araw ng Pentekostes, isang biyaya at kaganapang sinasabing nasaksihan ni San Pedro, na nakasaad sa Mga Gawa ng mga Alagad (Gawa: 2, 17-18.  Sa pangatlo at huling bahagi ng aklat, inilalantad ang tinatawag na "huling paghuhukom sa mga bansa."

## Mga sanggunian 
## Panlabas na kawing 
* Aklat ni Joel, mula sa Ang Dating Biblia (1905)
* Aklat ni Joel, mula sa Ang Biblia, AngBiblia.net

Kaurian:Nevi’im
Aklat ni Abdias

Ang **Aklat ni Abdias**, **Aklat ni Obadias**, o **Aklat ni Obadiah** ay isang aklat na isinulat ng mga propeta na nasa Lumang Tipan ng Bibliya.  Ito ang pinakamaliit na aklat sa Lumang Tipan sapagkat mayroong dalawamput-isang talataan lamang.  Dahil dito, si Abdias din ang natatanging manunulat na umakda sa pinamaiksing aklat na nasa Lumang Tipan ng Bibliya.

## Paglalarawan 
thumb|left|150px|Ang hula ni Abdias hinggil sa kahihinatnan ng Jerusalem.
Hindi nalalaman kung kailan humula si Abdias at kung kailan niya isinulat ang aklat na ito, pagkaraan ng pagbagsak ng Jerusalem noong 586 BK, noong 312 BK.  Kabilang pa sa mga hula ng propetang si Abdias ang pananaig at pagtatagumpay ng mga taga-Juda, ang pagkatalo ng lahat ng bansang kaaway ng Israel, at maging ang pagsapit "kaligtasan ng daigdig" na magmumula sa Bundok ng Sion.  Tiniyak ni Abdias sa mga napadalang-bihag na mga Israelita na ibabalik sila sa kanilang bayan, ang "Lupang Ipinangako," at mapapailalim sa kapangyarihan nila ang Edom.

## Mga sanggunian 
## Panlabas na kawing 
* Aklat ni Obadiah (Abdias), mula sa Ang Dating Biblia (1905)
* Aklat ni Obadias (Abdias), mula sa Ang Biblia, AngBiblia.net

Kategorya:Nevi’im
Aklat ni Amos

Ang **Aklat ni Amos** ay isang aklat na isinulat ng mga propeta na nasa Lumang Tipan ng Bibliya.  Isinulat ito ng propetang si Amos.  Ang aklat na ito ni Amos ang unang pahayag ng isang propetang naitala ng buo, walang kakulangan, sa Bibliya.  Bumigkas siya ng mga hula noong panahon ng hari ng Judang si Ozias (o Azarias) at ng hari ng Israel na si Jereboam II, noong mga 783 BK hanggang 743 BK.  Namumuhay siya bilang isang pastol sa Tecua, mga 8 kilometro mula sa Belen.  Bagaman gayon, sa kaharian siya ng Israel nangaral, noong mga kalagitnaan ng ikawalong daantaon bago dumating si Kristo, na isang kapanahunan ng "kasaganaan, kapansin-pansing pagkamakapananampalataya, at wari bang may katiyakan ang buhay."  Lingid sa mga kainamang ito, napuna ni Amos na tanging mga mayayaman lamang ang namumuhay ng masagana sapagkat namamayani ang "kawalang-katarungan at pang-aapi sa mga mahihirap,", "ang kalayawan ng mga maharlikang nasa palasyo," "ang paglabag sa katarungan ng mga hukom," at "pandaraya ng mga mangangalakal."  Si Amos ang nakapagmasid sa pagkakaroon ng kawalan ng taos-pusong pagsasagawa ng tuntuning pampananampalataya, at "hindi tunay ang pagkakaroon ng katiyakan."  Dahil dito, kaya siya tinagurian bilang ang "propeta ng katarungang panlipunan."

## Paksa ng aklat 
Sapagkat nagtataglay ng damdaming ng pagmamalasakit at pagiging magiting, nagbigay ng mga pangaral si Amos.  Sinabi niya sa mga Israelitang parurusahan ng Diyos ang bansa.  Binanggit niyang dapat na pairalin ang katarungan, katulad ng sa "pagdaloy ng isang ilog," na makapagdurulot ng pagkahabag mula sa Diyos.

## Mga bahagi 
May tatlong pangkat ang aklat o  mga hula ng propetang si Amos: una, ang parusa ng Diyos sa Juda at Israel at sa mga karatig bansa (kabanata 1-2); ikalawa, ang babala para sa Israel (kabanata 3-6); at ikatlo, ang pagtatapos ng Kaharian ng Israel at ang hinggil sa sasapit na kaharian ng Manunubos o Mesias (kabanata 7-9).

## Mga sanggunian 
## Panlabas na kawing 
* Aklat ni Amos, mula sa Ang Dating Biblia (1905)
* Aklat ni Amos, mula sa Ang Biblia, AngBiblia.net

Kategorya:Nevi’im
Aklat ni Sofonias

Ang **Aklat ni Zefanias** o **Aklat ni Zephaniah** ay isang aklat na isinulat ng mga propeta na nasa Lumang Tipan ng Bibliya.  Isinulat ito ng propetang si Zefanias.  Nilalarawan din si Sofonias bilang isang taong may malalim na kaantigang pangbudhi.  May diin niyang ibinunyag sa kaniyang aklat at mga gawain ang tunay at pinakapayak na anyo ng kasalanan: na isa itong paglabag sa kaluwalhatian ng nabubuhay na Diyos.

## Paglalarawan 
Tinalakay ni Sofonias sa kaniyang aklat na ito ang tungkol sa "Dakilang Araw ng Panginoon," ang mga bantang kaparusahan ng Diyos para sa mundo, sa mga taong hentil, at sa mismong Jerusalem at Juda.  Sinasabing wawasakin ang Juda dahil sa pagsamba ng mga mamamayan nito sa mga diyus-diyosan.  Gagawaran din ng parusa ng Diyos ang iba pang mga bansa.  Binabanggit din niya, sa bandang huli ng aklat, ang pagbabalik-loob sa Diyos ng mga hentil at mga paglilinis at pangaral para sa Israel.  Magbabalik ang Israel sa Diyos balang araw, at pamumuhayan ng mga mamamayang matuwid at may kababaan ng kalooban.  Pangkaraniwan ang mga paksang ito sa lahat ng mga akda ng mga propeta.  

## Sanggunian 
## Panlabas na kawing 
* Aklat ni Zephaniah, mula sa Ang Dating Biblia (1905)
* Aklat ni Sofonias, mula sa Ang Biblia, AngBiblia.net

Kategorya:Nevi’im